กฎกระทรวงกำหนดลักษณะ วัตถุประสงค์ และขอบเขตแห่งการดำเนินกิจการของสหกรณ์แต่ละประเภทที่จะรับจดทะเบียน พ.ศ. 2567
ประกาศวันที่ 2024-11-26

content: กฎกระทรวง กำหนดลักษณะ วัตถุประสงค์ และขอบเขตแห่งการดำเนินกิจการ ของสหกรณ์แต่ละประเภทที่จะรับจดทะเบียน พ.ศ. ๒๕๖๗
content: อาศัยอำนาจตามความในมาตรา ๕ วรรคหนึ่ง แห่งพระราชบัญญัติสหกรณ์ พ.ศ. ๒๕๔๒ และมาตรา ๓๓/๑ วรรคสอง แห่งพระราชบัญญัติสหกรณ์ พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติสหกรณ์ (ฉบับที่ ๓) พ.ศ. ๒๕๖๒ รัฐมนตรีว่าการกระทรวงเกษตรและสหกรณ์ ออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ในกฎกระทรวงนี้ “อาชีพหลัก” หมายความว่า ประเภทหรือชนิดของงานซึ่งบุคคลนั้นใช้เวลาทำเป็นส่วนมากในระยะเวลาที่กำหนดหรือเวลาที่อ้างอิง สำหรับผู้ซึ่งทำงานมากกว่าหนึ่งชนิด อาชีพหลักให้หมายถึง อาชีพที่มีชั่วโมงการทำงานมากกว่า หรืออาชีพที่ทำรายได้มากกว่าในกรณีที่ชั่วโมงการทำงานเท่ากัน “เกษตรกรรม”
sectionNo: 2
content: หมายความว่า การทำนา ทำนาเกลือ ทำไร่ ทำสวน ประมง หรือเลี้ยงสัตว์
sectionNo: 3
content: ข้อ ๓ ลักษณะของสหกรณ์ที่จะรับจดทะเบียน วัตถุประสงค์ และขอบเขตแห่งการดำเนินกิจการที่จะพึงดำเนินการได้ของสหกรณ์แต่ละประเภท ให้เป็นไปตามกฎกระทรวงนี้
sectionNo: 4
content: ข้อ ๔ สหกรณ์ที่ได้รับจดทะเบียนแล้วนอกจากมีวัตถุประสงค์ตามที่กำหนดไว้สำหรับสหกรณ์แต่ละประเภทแล้ว ยังมีวัตถุประสงค์ในการดำเนินงาน ดังต่อไปนี้ด้วย (๑) ปกป้องรักษาและสร้างโอกาสทางเศรษฐกิจและสังคมให้แก่สมาชิก (๒) ส่งเสริมการเรียนรู้และการพัฒนาคุณภาพชีวิตของสมาชิกและชุมชน (๓) ร่วมมือกับสหกรณ์อื่น
sectionNo: 4
content: สันนิบาตสหกรณ์แห่งประเทศไทย ชุมนุมสหกรณ์ องค์กรภาคเอกชน ชุมชน และหน่วยงานของรัฐ เพื่อส่งเสริมและพัฒนากิจการของสหกรณ์
sectionNo: 5
content: ข้อ ๕ สหกรณ์ประเภทอื่นนอกจากสหกรณ์ร้านค้าที่ประสงค์จะดำเนินการให้บริการเป็นตัวแทนของผู้ประกอบธุรกิจให้บริการรับชำระเงินด้วยวิธีการทางอิเล็กทรอนิกส์ต้องได้รับความเห็นชอบจากนายทะเบียนสหกรณ์โดยพิจารณาจากความพร้อมในการดำเนินการ วัตถุประสงค์และอำนาจกระทำการของสหกรณ์แต่ละประเภท
sectionNo: 5
content: โดยสหกรณ์ดังกล่าวต้องดำเนินการตามกฎหมายว่าด้วยระบบการชำระเงินอย่างเคร่งครัด
sectionNo: 6
content: ข้อ ๖ การกำหนดชื่อของสหกรณ์ที่จะรับจดทะเบียนให้พิจารณาตามหลักเกณฑ์ ดังต่อไปนี้ (๑) กำหนดชื่อตามประเภทของสหกรณ์หรือตามรูปย่อยของประเภทสหกรณ์ที่จดทะเบียนตามที่นายทะเบียนสหกรณ์ประกาศกำหนด มีอักษรไทยจำนวนไม่เกินหนึ่งร้อยตัวอักษร และไม่ซ้ำกับชื่อของสหกรณ์อื่นซึ่งได้รับจดทะเบียนไว้ก่อน
sectionNo: 6
content: เว้นแต่สหกรณ์นั้นได้เลิกและถอนชื่อออกจากทะเบียนแล้ว (๒) ไม่ใช้คำว่า “แห่งประเทศไทย” ไว้ท้ายชื่อหรือเป็นส่วนหนึ่งของชื่อ เว้นแต่การตั้งชื่อของชุมนุมสหกรณ์ระดับประเทศหรือการตั้งชื่อสหกรณ์ตามหน่วยงานต้นสังกัดของผู้ซึ่งจะเป็นสมาชิกสหกรณ์เท่านั้น (๓) ไม่มีลักษณะต้องห้ามตามกฎหมายอื่น
sectionNo: 6
content: รวมทั้งต้องไม่คล้ายหรือสอดคล้องกับสถาบัน องค์กร หรือหน่วยงาน ที่ไม่มีความเกี่ยวข้องกับหน่วยงานต้นสังกัดของสมาชิก อันอาจทำให้บุคคลภายนอกสำคัญผิดเกี่ยวกับหน่วยงานต้นสังกัดของสมาชิกหรือกิจการของสหกรณ์
sectionNo: 1
content: หมวด ๑ สหกรณ์การเกษตร
sectionNo: 7
content: ข้อ ๗ สหกรณ์การเกษตรที่จะรับจดทะเบียนได้ต้องมีลักษณะเป็นสหกรณ์ที่จัดตั้งขึ้นจากการรวมตัวกันของสมาชิกซึ่งเป็นผู้ประกอบอาชีพหลักทางเกษตรกรรมภายในพื้นที่อำเภอเดียวกัน หรือเป็นสหกรณ์ที่เกิดจากการเปลี่ยนฐานะกลุ่มเกษตรกร เว้นแต่มีเหตุอันสมควร
sectionNo: 7
content: นายทะเบียนสหกรณ์อาจรับจดทะเบียนสหกรณ์ที่จัดตั้งขึ้นจากการรวมตัวกันของผู้ประกอบอาชีพหลักทางเกษตรกรรมซึ่งอยู่ต่างพื้นที่กันได้
sectionNo: 8
content: ข้อ ๘ สหกรณ์การเกษตรมีวัตถุประสงค์ ดังต่อไปนี้ (๑) ส่งเสริมการดำเนินธุรกิจ การผลิต การค้า การบริการ และอุตสาหกรรมทางการเกษตรอันจำเป็นในการประกอบอาชีพและการดำรงชีพของสมาชิก (๒) แก้ไขปัญหาและพัฒนาการประกอบอาชีพของสมาชิก (๓) ส่งเสริมการออมของสมาชิก (๔) ส่งเสริมและเผยแพร่อาชีพเกษตรกรรม หัตถกรรม
sectionNo: 8
content: และอุตสาหกรรมในครัวเรือนหรือการประกอบอาชีพอย่างอื่นที่เกี่ยวกับเกษตรกรรม รวมทั้งส่งเสริมความรู้ในการผลิตทางอุตสาหกรรมให้แก่สมาชิกและครอบครัว
sectionNo: 9
content: ข้อ ๙ สหกรณ์การเกษตรมีขอบเขตแห่งการดำเนินกิจการ ดังต่อไปนี้ (๑) จัดหาทุนเพื่อดำเนินกิจการตามวัตถุประสงค์ของสหกรณ์ โดยวิธีการขายหุ้น การรับฝากเงิน และการกู้ยืมเงิน (๒) ฝากเงินหรือลงทุนอย่างอื่นตามมาตรา ๖๒ (๓)
sectionNo: 9
content: จัดให้มีเงินกู้หรือสินเชื่อแก่สมาชิกเพื่อการประกอบอาชีพเกษตรกรรมและการดำรงชีพหรือให้สหกรณ์อื่นกู้ยืมเงิน (๔) จัดหาปัจจัยการผลิต วัสดุการเกษตร และสินค้าอุปโภคบริโภคที่จำเป็นเพื่อจำหน่ายแก่สมาชิก (๕) รวบรวมผลิตผลการเกษตร ผลิตภัณฑ์และบริการของสมาชิกเพื่อจัดการขาย หรือแปรรูปออกขาย
sectionNo: 9
content: โดยซื้อหรือรวบรวมผลิตผลจากสมาชิกก่อนผู้อื่น (๖) จัดให้มีบริการด้านต่าง ๆ ที่เกี่ยวข้องกับการประกอบกิจการทางการเกษตร รวมทั้งจัดให้มีตลาดกลางเพื่อการเกษตร เพื่อส่งเสริมการประกอบอาชีพและการดำรงชีพของสมาชิก (๗) จัดให้มีสิ่งปลูกสร้าง โรงงานอุตสาหกรรม เครื่องมือ เครื่องจักรกลการเกษตร หรือยานพาหนะขนส่ง
sectionNo: 9
content: เกี่ยวกับการผลิต รวบรวม เก็บรักษา หรือแปรรูปผลผลิตทางการเกษตร สำหรับกิจการของสหกรณ์หรือให้บริการแก่สมาชิก (๘) ส่งเสริมกิจกรรมกลุ่มของสมาชิก (๙) ดำเนินการอื่นใดที่เกี่ยวกับการดำเนินธุรกิจของสหกรณ์หรือการให้บริการแก่สมาชิกเพื่อให้เป็นไปตามวัตถุประสงค์ในการดำเนินงานของสหกรณ์การเกษตร
sectionNo: 2
content: หมวด ๒ สหกรณ์ประมง
sectionNo: 10
content: ข้อ ๑๐ สหกรณ์ประมงที่จะรับจดทะเบียนได้ต้องมีลักษณะเป็นสหกรณ์ที่จัดตั้งขึ้นจากการรวมตัวกันของสมาชิกซึ่งเป็นผู้ประกอบอาชีพหลักทางการประมงที่เกี่ยวกับการจับสัตว์น้ำ การเลี้ยงหรือเพาะเลี้ยงสัตว์น้ำ หรือเป็นสหกรณ์ที่เกิดจากการเปลี่ยนฐานะกลุ่มเกษตรกร
sectionNo: 11
content: ข้อ ๑๑ สหกรณ์ประมงมีวัตถุประสงค์ ดังต่อไปนี้ (๑) ส่งเสริมการดำเนินธุรกิจ การผลิต การค้า และการบริการอันจำเป็นในการประกอบอาชีพหลักทางการประมงและการดำรงชีพของสมาชิก (๒) แก้ไขปัญหาและพัฒนาการประกอบอาชีพของสมาชิก (๓) ส่งเสริมการออมของสมาชิก (๔) ส่งเสริมและเผยแพร่อาชีพการประมง
sectionNo: 11
content: อุตสาหกรรมในครัวเรือนหรือการประกอบอาชีพอย่างอื่นที่เกี่ยวกับการประมง รวมทั้งส่งเสริมความรู้ในการผลิตทางอุตสาหกรรมให้แก่สมาชิกและครอบครัว
sectionNo: 12
content: ข้อ ๑๒ สหกรณ์ประมงมีขอบเขตแห่งการดำเนินกิจการ ดังต่อไปนี้ (๑) จัดหาทุนเพื่อดำเนินกิจการตามวัตถุประสงค์ของสหกรณ์ โดยวิธีการขายหุ้น การรับฝากเงิน และการกู้ยืมเงิน (๒) ฝากเงินหรือลงทุนอย่างอื่นตามมาตรา ๖๒ (๓)
sectionNo: 12
content: จัดให้มีเงินกู้หรือสินเชื่อแก่สมาชิกเพื่อการประกอบอาชีพและการดำรงชีพหรือให้สหกรณ์อื่นกู้ยืมเงิน (๔) จัดหาปัจจัยการผลิต วัสดุที่เกี่ยวกับการประมง และสินค้าอุปโภคบริโภคที่จำเป็นเพื่อจำหน่ายแก่สมาชิก (๕) รวบรวมผลิตผลทางการประมง ผลิตภัณฑ์และบริการของสมาชิกเพื่อจัดการขายหรือแปรรูปออกขาย
sectionNo: 12
content: โดยซื้อหรือรวบรวมผลิตผลจากสมาชิกก่อนผู้อื่น (๖) จัดให้มีบริการด้านต่าง ๆ ที่เกี่ยวข้องกับการประกอบกิจการทางการประมง รวมทั้งจัดให้มีตลาดกลางเพื่อการประมง เพื่อส่งเสริมการประกอบอาชีพและการดำรงชีพของสมาชิก (๗) จัดให้มีสิ่งปลูกสร้าง โรงงานอุตสาหกรรม เครื่องมือ เครื่องจักรกล หรือยานพาหนะขนส่ง
sectionNo: 12
content: เกี่ยวกับการผลิต รวบรวม เก็บรักษา หรือแปรรูปผลผลิต สำหรับกิจการของสหกรณ์ประมงหรือให้บริการแก่สมาชิก (๘) ส่งเสริมกิจกรรมกลุ่มของสมาชิก (๙) ดำเนินการอื่นใดที่เกี่ยวกับการดำเนินธุรกิจของสหกรณ์หรือการให้บริการแก่สมาชิกเพื่อให้เป็นไปตามวัตถุประสงค์ในการดำเนินงานของสหกรณ์ประมง
sectionNo: 3
content: หมวด ๓ สหกรณ์นิคม
sectionNo: 13
content: ข้อ ๑๓ สหกรณ์นิคมที่จะรับจดทะเบียนได้ต้องมีลักษณะเป็นสหกรณ์ที่จัดตั้งขึ้นในเขตนิคมสหกรณ์ตามกฎหมายว่าด้วยการจัดที่ดินเพื่อการครองชีพ หรือในพื้นที่ที่หน่วยงานของรัฐกำหนด เพื่อให้สมาชิกได้รับที่ดินเพื่อการอยู่อาศัยและประกอบอาชีพทางเกษตรกรรม
sectionNo: 14
content: ข้อ ๑๔ สหกรณ์นิคมมีวัตถุประสงค์ ดังต่อไปนี้ (๑) แก้ไขปัญหาเกี่ยวกับที่ดินเพื่อใช้ในการทำกินและเป็นที่อยู่อาศัยของสมาชิก รวมทั้งพัฒนาการประกอบอาชีพของสมาชิก (๒) ส่งเสริมการดำเนินธุรกิจ การผลิต การค้า และการบริการ อันจำเป็นในการประกอบอาชีพหลักและการดำรงชีพของสมาชิก (๓) ส่งเสริมการออมของสมาชิก (๔)
sectionNo: 14
content: ส่งเสริมและเผยแพร่อาชีพเกษตรกรรม หัตถกรรม อุตสาหกรรมในครัวเรือนหรือการประกอบอาชีพอย่างอื่น รวมทั้งส่งเสริมความรู้ในการผลิตทางอุตสาหกรรมให้แก่สมาชิกและครอบครัว
sectionNo: 15
content: ข้อ ๑๕ สหกรณ์นิคมมีขอบเขตแห่งการดำเนินกิจการ ดังต่อไปนี้ (๑) จัดหาทุนเพื่อดำเนินกิจการตามวัตถุประสงค์ของสหกรณ์ โดยวิธีการขายหุ้น การรับฝากเงิน และการกู้ยืมเงิน (๒) ฝากเงินหรือลงทุนอย่างอื่นตามมาตรา ๖๒ (๓)
sectionNo: 15
content: จัดให้มีเงินกู้หรือสินเชื่อแก่สมาชิกเพื่อการประกอบอาชีพและการดำรงชีพหรือให้สหกรณ์อื่นกู้ยืมเงิน (๔) ครอบครองและจัดที่ดินให้สมาชิกใช้เป็นที่อยู่อาศัยและประกอบอาชีพโดยการเช่าหรือการเช่าซื้อ (๕) พัฒนาหมู่บ้าน การคมนาคม บริการสาธารณะต่าง ๆ ตลอดจนพัฒนาที่ดิน เพื่อให้เกิดความสะดวกและเหมาะสมในการใช้งาน
sectionNo: 15
content: (๖) จัดหาปัจจัยการผลิต และวัสดุการเกษตร และสินค้าอุปโภคบริโภค ที่จำเป็นเพื่อจำหน่ายแก่สมาชิก (๗) รวบรวมผลิตผลการเกษตร ผลิตภัณฑ์และบริการของสมาชิกเพื่อจัดการขายหรือแปรรูปออกขายโดยซื้อหรือรวบรวมผลิตผลจากสมาชิกก่อนผู้อื่น (๘) จัดให้มีบริการด้านต่าง ๆ ที่เกี่ยวข้องกับการประกอบกิจการทางการเกษตร
sectionNo: 15
content: รวมทั้งจัดให้มีตลาดกลางเพื่อการเกษตร เพื่อส่งเสริมการประกอบอาชีพและการดำรงชีพของสมาชิก (๙) จัดให้มีสิ่งปลูกสร้าง โรงงานอุตสาหกรรม เครื่องมือ เครื่องจักรกลการเกษตร หรือยานพาหนะขนส่ง เกี่ยวกับการผลิต รวบรวม เก็บรักษา หรือแปรรูปผลผลิตทางการเกษตรสำหรับกิจการของสหกรณ์หรือให้บริการแก่สมาชิก (๑๐)
sectionNo: 15
content: ส่งเสริมกิจกรรมกลุ่มของสมาชิก (๑๑) ดำเนินการอื่นใดที่เกี่ยวกับการดำเนินธุรกิจของสหกรณ์หรือการให้บริการแก่สมาชิกเพื่อให้เป็นไปตามวัตถุประสงค์ในการดำเนินงานของสหกรณ์นิคม
sectionNo: 4
content: หมวด ๔ สหกรณ์ร้านค้า
sectionNo: 16
content: ข้อ ๑๖ สหกรณ์ร้านค้าที่จะรับจดทะเบียนได้ต้องมีลักษณะเป็นสหกรณ์ที่จัดตั้งขึ้นจากการรวมตัวกันของคณะบุคคลเพื่อจัดหาและรวบรวมสินค้าหรือผลิตภัณฑ์ของสมาชิกเพื่อจำหน่าย โดยต้องไม่มีลักษณะเป็นธุรกิจขายตรงหรือธุรกิจอื่นในลักษณะเดียวกัน
sectionNo: 17
content: ข้อ ๑๗ สหกรณ์ร้านค้ามีวัตถุประสงค์ ดังต่อไปนี้ (๑) แก้ไขปัญหาความเดือดร้อนจากความต้องการสินค้าอุปโภคบริโภคและสินค้าอันจำเป็นร่วมกันของสมาชิก (๒) ส่งเสริมและเพิ่มช่องทางการจำหน่ายสินค้าหรือผลิตภัณฑ์ของสมาชิก (๓) ส่งเสริมการดำเนินธุรกิจการค้าของสมาชิก
sectionNo: 18
content: ข้อ ๑๘ สหกรณ์ร้านค้ามีขอบเขตแห่งการดำเนินกิจการ ดังต่อไปนี้ (๑) จัดหาทุนเพื่อดำเนินกิจการตามวัตถุประสงค์ของสหกรณ์ โดยวิธีการขายหุ้น และการกู้ยืมเงิน (๒) ฝากเงินหรือลงทุนอย่างอื่นตามมาตรา ๖๒ (๓) จัดหาสินค้าอุปโภคบริโภคเพื่อจำหน่ายให้แก่สมาชิกและบุคคลทั่วไปหรือเพื่อการเชื่อมโยงสินค้าในระบบสหกรณ์ (๔)
sectionNo: 18
content: รวบรวมหรือช่วยจำหน่ายผลิตผลหรือผลิตภัณฑ์ของสมาชิก (๕) จำหน่ายสินค้าแก่สมาชิกด้วยวิธีการผ่อนชำระ (๖) ให้บริการเป็นตัวแทนของผู้ประกอบธุรกิจให้บริการรับชำระเงินด้วยวิธีการทางอิเล็กทรอนิกส์ตามกฎหมายว่าด้วยระบบการชำระเงิน (๗) ส่งเสริมกิจกรรมกลุ่มของสมาชิก (๘)
sectionNo: 18
content: ดำเนินการอื่นใดที่เกี่ยวกับการดำเนินธุรกิจของสหกรณ์หรือการให้บริการแก่สมาชิกเพื่อให้เป็นไปตามวัตถุประสงค์ในการดำเนินงานของสหกรณ์ร้านค้า
sectionNo: 5
content: หมวด ๕ สหกรณ์บริการ
sectionNo: 19
content: ข้อ ๑๙ สหกรณ์บริการมี ๒ ประเภท ดังต่อไปนี้ (๑) สหกรณ์บริการประเภทที่มีสมาชิกประกอบอาชีพหลักด้านเดียวกัน (๒) สหกรณ์บริการประเภทที่มีสมาชิกประสงค์รับบริการด้านเดียวกัน
sectionNo: 20
content: ข้อ ๒๐ สหกรณ์บริการประเภทที่มีสมาชิกประกอบอาชีพหลักด้านเดียวกันที่จะรับจดทะเบียนได้ต้องมีลักษณะเป็นสหกรณ์ที่จัดตั้งขึ้นจากการรวมตัวกันของผู้มีอาชีพหลักเดียวกัน แต่ไม่รวมถึงผู้ประกอบอาชีพหลักทางเกษตรกรรมหรือทางการประมง และต้องไม่เป็นการจัดตั้งสหกรณ์เพื่อดำเนินกิจการทางการเงินเพียงอย่างเดียว
sectionNo: 21
content: ข้อ ๒๑ สหกรณ์บริการประเภทที่มีสมาชิกประกอบอาชีพหลักด้านเดียวกันมีวัตถุประสงค์ ดังต่อไปนี้ (๑) ส่งเสริมการดำเนินธุรกิจ การผลิต การค้า การบริการ และอุตสาหกรรม อันจำเป็นเกี่ยวกับอาชีพหลักและการดำรงชีพของสมาชิก (๒) แก้ไขปัญหาและพัฒนาการประกอบอาชีพของสมาชิก (๓) ส่งเสริมการออมของสมาชิก (๔) ส่งเสริม
sectionNo: 21
content: เผยแพร่ และให้ข้อมูลอันเป็นประโยชน์เกี่ยวกับการประกอบอาชีพให้แก่สมาชิกและครอบครัว
sectionNo: 22
content: ข้อ ๒๒ สหกรณ์บริการประเภทที่มีสมาชิกประกอบอาชีพหลักด้านเดียวกันมีขอบเขตแห่งการดำเนินกิจการ ดังต่อไปนี้ (๑) จัดหาทุนเพื่อดำเนินกิจการตามวัตถุประสงค์ของสหกรณ์ โดยวิธีการขายหุ้น การรับฝากเงิน และการกู้ยืมเงิน (๒) ฝากเงินหรือลงทุนอย่างอื่นตามมาตรา ๖๒ (๓)
sectionNo: 22
content: จัดให้มีเงินกู้หรือสินเชื่อแก่สมาชิกเพื่อการประกอบอาชีพและการดำรงชีพ หรือให้สหกรณ์อื่นกู้ยืมเงิน (๔) จัดหาสินค้าที่จำเป็นในการประกอบอาชีพและสินค้าอุปโภคบริโภคเพื่อจำหน่ายแก่สมาชิก (๕) จัดให้มีบริการด้านต่าง ๆ เพื่อการประกอบอาชีพและการดำรงชีพของสมาชิก (๖) ส่งเสริมกิจกรรมกลุ่มของสมาชิก (๗)
sectionNo: 22
content: ดำเนินการอื่นใดที่เกี่ยวกับการดำเนินธุรกิจของสหกรณ์หรือการให้บริการแก่สมาชิกเพื่อให้เป็นไปตามวัตถุประสงค์ในการดำเนินงานของสหกรณ์ประเภทที่มีสมาชิกประกอบอาชีพหลักด้านเดียวกัน
sectionNo: 23
content: ข้อ ๒๓ สหกรณ์บริการประเภทที่มีสมาชิกประสงค์รับบริการด้านเดียวกันที่จะรับจดทะเบียนได้ต้องมีลักษณะเป็นสหกรณ์ที่จัดตั้งขึ้นจากการรวมตัวกันของผู้ซึ่งอาศัยอยู่ในชุมชนเดียวกันหรือใกล้เคียงกันภายในพื้นที่จังหวัดเดียวกัน ซึ่งมีความต้องการที่จะรับบริการอย่างเดียวกัน
sectionNo: 23
content: หรือเป็นผู้ซึ่งเดือดร้อนเกี่ยวกับที่อยู่อาศัยและไม่มีที่ดินเป็นของตนเอง และประสงค์ที่จะดำเนินการร่วมกันในการจัดหาหรือจัดสรรที่ดินหรือที่อยู่อาศัยโดยวิธีการซื้อ เช่า เช่าซื้อ หรือใช้ที่ดินที่รัฐหรือเอกชนยกให้ เพื่อให้สมาชิกมีที่อยู่อาศัย
sectionNo: 24
content: ข้อ ๒๔ สหกรณ์บริการประเภทที่มีสมาชิกประสงค์รับบริการด้านเดียวกันมีวัตถุประสงค์ ดังต่อไปนี้ (๑) แก้ไขปัญหาความเดือดร้อนตามความต้องการในการรับบริการร่วมกันของสมาชิก (๒) แก้ไขปัญหาที่อยู่อาศัยและการให้บริการสาธารณะแก่สมาชิก (๓) ส่งเสริมการออมของสมาชิก
sectionNo: 25
content: ข้อ ๒๕ สหกรณ์บริการประเภทที่มีสมาชิกประสงค์รับบริการด้านเดียวกันมีขอบเขตแห่งการดำเนินกิจการ ดังต่อไปนี้ (๑) จัดหาทุนเพื่อดำเนินกิจการตามวัตถุประสงค์ของสหกรณ์ โดยวิธีการขายหุ้น การรับฝากเงิน และการกู้ยืมเงิน (๒) ฝากเงินหรือลงทุนอย่างอื่นตามมาตรา ๖๒ (๓)
sectionNo: 25
content: จัดให้มีเงินกู้หรือสินเชื่อแก่สมาชิกเพื่อการเคหะ และเพื่อส่งเสริมการประกอบอาชีพ หรือให้สหกรณ์อื่นกู้ยืมเงิน (๔) จัดหาสินค้าอุปโภคบริโภคเพื่อจำหน่ายแก่สมาชิก (๕) จัดหาและพัฒนาที่ดิน หรือที่ดินพร้อมที่อยู่อาศัยให้แก่สมาชิก (๖) จัดหาหรือสร้างที่อยู่อาศัยให้แก่สมาชิกโดยการซื้อ เช่า หรือเช่าซื้อ
sectionNo: 25
content: รวมทั้งจัดซื้อวัสดุก่อสร้างและสิ่งอื่นที่เกี่ยวข้อง (๗) ต่อเติม ซ่อมแซม ปรับปรุง ดูแลรักษาบ้านเรือน ที่อยู่อาศัย และให้บริการอื่น ๆ เพื่อให้เหมาะสมกับการอยู่อาศัยของสมาชิก (๘) พัฒนาหมู่บ้าน รวมทั้งจัดให้มีบริการสาธารณะและบริการทั่วไปอื่นที่เกี่ยวข้องแก่สมาชิก (๙) ส่งเสริมกิจกรรมกลุ่มของสมาชิก (๑๐)
sectionNo: 25
content: ดำเนินการอื่นใดที่เกี่ยวกับการดำเนินธุรกิจของสหกรณ์หรือการให้บริการแก่สมาชิกเพื่อให้เป็นไปตามวัตถุประสงค์ในการดำเนินงานของสหกรณ์ประเภทที่มีสมาชิกประสงค์รับบริการด้านเดียวกัน
sectionNo: 6
content: หมวด ๖ สหกรณ์ออมทรัพย์
sectionNo: 26
content: ข้อ ๒๖ สหกรณ์ออมทรัพย์ที่จะรับจดทะเบียนได้ต้องมีลักษณะเป็นสหกรณ์ที่จัดตั้งขึ้นจากการรวมตัวกันของสมาชิกซึ่งเป็นบุคคลซึ่งประกอบอาชีพหลักในสังกัดหน่วยงาน องค์กร หรือสถานประกอบการเดียวกันหรือในเครือเดียวกัน
sectionNo: 26
content: และเป็นผู้มีเงินได้รายเดือนหรือเงินได้ประจำที่หน่วยงานต้นสังกัดหรือนายจ้างในสถานประกอบการสามารถหักเงิน ณ ที่จ่ายส่งให้แก่สหกรณ์ออมทรัพย์นั้นได้
sectionNo: 27
content: ข้อ ๒๗ สหกรณ์ออมทรัพย์มีวัตถุประสงค์ ดังต่อไปนี้ (๑) ส่งเสริมการออมของสมาชิก (๒) ให้บริการทางการเงินแก่สมาชิก
sectionNo: 28
content: ข้อ ๒๘ สหกรณ์ออมทรัพย์มีขอบเขตแห่งการดำเนินกิจการ ดังต่อไปนี้ (๑) จัดหาทุนเพื่อดำเนินกิจการตามวัตถุประสงค์ของสหกรณ์ โดยวิธีการขายหุ้น การรับฝากเงิน และการกู้ยืมเงิน (๒) ฝากเงินหรือลงทุนอย่างอื่นมาตรา ๖๒ (๓) จัดให้มีเงินกู้หรือสินเชื่อแก่สมาชิกเพื่อการดำรงชีพและเพื่อการเคหะ
sectionNo: 28
content: หรือให้สหกรณ์อื่นกู้ยืมเงิน (๔) ส่งเสริมกิจกรรมกลุ่มของสมาชิก (๕) ดำเนินการอื่นใดที่เกี่ยวกับการดำเนินธุรกิจของสหกรณ์หรือการให้บริการแก่สมาชิกเพื่อให้เป็นไปตามวัตถุประสงค์ในการดำเนินงานของสหกรณ์ออมทรัพย์
sectionNo: 7
content: หมวด ๗ สหกรณ์เครดิตยูเนี่ยน
sectionNo: 29
content: ข้อ ๒๙ สหกรณ์เครดิตยูเนี่ยนที่จะรับจดทะเบียนได้ต้องมีลักษณะเป็นสหกรณ์ที่จัดตั้งขึ้นจากการรวมตัวกันของสมาชิกซึ่งเป็นบุคคลหรือกลุ่มบุคคลอย่างหนึ่งอย่างใด ดังต่อไปนี้ (๑) ผู้ซึ่งอยู่อาศัยในชุมชนเดียวกันหรือชุมชนใกล้เคียงกันภายในพื้นที่อำเภอเดียวกัน (๒)
sectionNo: 29
content: ผู้ประกอบอาชีพหลักเดียวกันหรืออยู่ในสังกัดหน่วยงาน องค์กร หรือสถานประกอบการเดียวกัน แต่ไม่มีเงินได้ประจำหรือมีรายได้ไม่แน่นอน หรือหน่วยงานต้นสังกัดไม่สามารถหักเงิน ณ ที่จ่าย ส่งให้แก่สหกรณ์ได้ (๓) กลุ่มบุคคลซึ่งอยู่ภายในพื้นที่จังหวัดเดียวกัน
sectionNo: 29
content: โดยมีความเชื่อมโยงกันตามวงสัมพันธ์อย่างใดอย่างหนึ่งทางสังคม และมีการพบปะหรือทำกิจกรรมร่วมกันอย่างสม่ำเสมอ
sectionNo: 30
content: ข้อ ๓๐ ให้สหกรณ์เครดิตยูเนี่ยนมีวัตถุประสงค์ ดังต่อไปนี้ (๑) ส่งเสริมการออมของสมาชิก (๒) ให้บริการทางการเงินแก่สมาชิก
sectionNo: 31
content: ข้อ ๓๑ สหกรณ์เครดิตยูเนี่ยนมีขอบเขตแห่งการดำเนินกิจการ ดังต่อไปนี้ (๑) จัดหาทุนเพื่อดำเนินกิจการตามวัตถุประสงค์ของสหกรณ์ โดยวิธีการขายหุ้น การรับฝากเงิน และการกู้ยืมเงิน (๒) ฝากเงินหรือลงทุนอย่างอื่นตามมาตรา ๖๒ (๓) จัดให้มีเงินกู้หรือสินเชื่อแก่สมาชิกเพื่อการประกอบอาชีพ การดำรงชีพ และเพื่อการเคหะ
sectionNo: 31
content: หรือให้สหกรณ์อื่นกู้ยืมเงิน (๔) ส่งเสริมกิจกรรมกลุ่มของสมาชิก (๕) ดำเนินการอื่นใดที่เกี่ยวกับการดำเนินธุรกิจของสหกรณ์หรือการให้บริการแก่สมาชิกเพื่อให้เป็นไปตามวัตถุประสงค์ในการดำเนินงานของสหกรณ์เครดิตยูเนี่ยน
content: บทเฉพาะกาล
sectionNo: 32
content: ข้อ ๓๒ สมาชิกของสหกรณ์แต่ละประเภทซึ่งคณะกรรมการดำเนินการได้รับเข้าเป็นสมาชิกอยู่ก่อนวันที่กฎกระทรวงนี้ใช้บังคับ หากปรากฏว่าสมาชิกรายใดมีคุณสมบัติไม่เป็นไปตามกฎกระทรวงนี้ แต่มีคุณสมบัติเป็นไปตามข้อบังคับสหกรณ์ที่ใช้อยู่ในวันก่อนวันที่กฎกระทรวงนี้ใช้บังคับ ให้ยังคงเป็นสมาชิกของสหกรณ์นั้นต่อไปได้
sectionNo: 33
content: ข้อ ๓๓ สหกรณ์ใดที่ได้รับจดทะเบียนอยู่ก่อนวันที่กฎกระทรวงนี้ใช้บังคับ หากข้อบังคับของสหกรณ์กำหนดวัตถุประสงค์และขอบเขตแห่งการดำเนินกิจการไม่เป็นไปตามที่กำหนดในกฎกระทรวงนี้ ให้สหกรณ์ดังกล่าวแก้ไขข้อบังคับของสหกรณ์เป็นไปตามกฎกระทรวงนี้ภายในหนึ่งร้อยแปดสิบวันนับแต่วันที่กฎกระทรวงนี้ใช้บังคับ
sectionNo: 34
content: ข้อ ๓๔ บรรดากิจการของสหกรณ์ที่ได้ดำเนินการอยู่ในวันก่อนวันที่กฎกระทรวงนี้ใช้บังคับ ให้ถือว่าเป็นการดำเนินกิจการของสหกรณ์ตามกฎกระทรวงนี้ ทั้งนี้ กรณีการดำเนินกิจการของสหกรณ์ที่ไม่เป็นไปตามวัตถุประสงค์และขอบเขตแห่งการดำเนินกิจการตามกฎกระทรวงนี้
sectionNo: 34
content: ให้เป็นอำนาจของนายทะเบียนสหกรณ์พิจารณาการดำเนินกิจการได้ต่อไป เป็นรายกรณี
content: ให้ไว้ ณ วันที่ ๒๕ พฤศจิกายน พ.ศ. ๒๕๖๗ นฤมล ภิญโญสินวัฒน์ รัฐมนตรีว่าการกระทรวงเกษตรและสหกรณ์
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๓/๑ วรรคสอง แห่งพระราชบัญญัติสหกรณ์ พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติสหกรณ์ (ฉบับที่ ๓) พ.ศ. ๒๕๖๒ บัญญัติให้กำหนดลักษณะของสหกรณ์ที่จะรับจดทะเบียน วัตถุประสงค์
content: และขอบเขตแห่งการดำเนินกิจการที่จะพึงดำเนินการได้ของสหกรณ์แต่ละประเภทไว้ในกฎกระทรวง จึงจำเป็นต้องออกกฎกระทรวงนี้